તે મુજબ એપ્રિલ માસની બેઠક 6 એપ્રિલે સરદાર વલ્લભભાઇ પટેલ ભવનમાં રાખવામાં આવી છે. આ બેઠક યોજાય તે નરેશ પટેલે પત્રકાર પરિષદ બોલાવી છે જેમાં લેઉવા પટેલ સમાજને છેલ્લા ત્રણ દિવસથી મનમાં જે પ્રશ્નો ઊભા થઇ રહ્યા છે તેના જવાબ આપશે. જો કે અંતિમ નિર્ણય તો ટ્રસ્ટીઓની બેઠકમાં જ લેવામાં આવશે. ખોડલધામ ટ્રસ્ટની બેઠકમાં ફરી એક વખત નરેશ પટેલને સર્વેસર્વા જાહેર કરવામાં આવશે અને સંપૂર્ણ નિર્ણય લેવાની સત્તા આપવામાં આવશે. ખોડલધામ ટ્રસ્ટના સૂત્રોમાંથી મળતી માહિતી મુજબ હાલ પ્રમુખ તરીકે પરેશ ગજેરાને યથાવત્ રાખવામાં આવશે.